**ORDIN Nr. 231**

**din 18 octombrie 2011**

**pentru aprobarea unor reglementări tehnice privind cerinţele tehnice generale şi condiţiile pentru introducerea pe piaţă a mijloacelor de apărare împotriva incendiilor**

Publicat în: Monitorul Oficial Nr. 752 din 26 octombrie 2011

    În conformitate cu prevederile art. 17 alin. (2) din Legea nr. 307/2006 privind apărarea împotriva incendiilor, cu modificările ulterioare, precum şi ale Hotărârii Guvernului nr. 1.016/2004 privind măsurile pentru organizarea şi realizarea schimbului de informaţii în domeniul standardelor şi reglementărilor tehnice, precum şi al regulilor referitoare la serviciile societăţii informaţionale între România şi statele membre ale Uniunii Europene, precum şi Comisia Europeană, cu modificările ulterioare,

    în temeiul prevederilor art. 7 alin. (4) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Administraţiei şi Internelor, aprobată cu modificări prin Legea nr. 15/2008, cu modificările şi completările ulterioare,

    ministrul administraţiei şi internelor emite următorul ordin:

    Art. 1 - (1) Se aprobă Reglementarea tehnică privind cerinţele tehnice generale ale păturilor antifoc şi condiţiile pentru introducerea lor pe piaţă, prevăzută în anexa nr. 1.

    (2) Se aprobă Reglementarea tehnică privind cerinţele tehnice generale ale pulberilor stingătoare pentru incendii din clasele A, B şi C şi condiţiile pentru introducerea lor pe piaţă, prevăzută în anexa nr. 2.

    (3) Se aprobă Reglementarea tehnică privind cerinţele tehnice generale ale stingătoarelor portabile şi ale stingătoarelor mobile de incendiu şi condiţiile pentru introducerea lor pe piaţă, prevăzută în anexa nr. 3.

    (4) Se aprobă Reglementarea tehnică privind cerinţele tehnice generale ale spumanţilor concentraţi pentru aplicare pe suprafaţa lichidelor nemiscibile cu apa şi condiţiile pentru introducerea lor pe piaţă, prevăzută în anexa nr. 4.

    (5) Se aprobă Reglementarea tehnică privind cerinţele tehnice generale ale spumanţilor concentraţi de joasă înfoiere pentru aplicare pe suprafaţa lichidelor miscibile cu apa şi condiţiile pentru introducerea lor pe piaţă, prevăzută în anexa nr. 5.

    (6) Se aprobă Reglementarea tehnică privind cerinţele tehnice generale ale racordurilor şi reducţiilor de racorduri şi condiţiile pentru introducerea lor pe piaţă, prevăzută în anexa nr. 6.

    (7) Se aprobă Reglementarea tehnică privind cerinţele tehnice generale ale produselor de ignifugare a lemnului şi a materialelor pe bază de lemn şi condiţiile pentru introducerea lor pe piaţă, prevăzută în anexa nr. 7.

    (8) Se aprobă Reglementarea tehnică privind cerinţele tehnice generale ale ţevilor de refulare manuale destinate serviciilor de pompieri şi condiţiile pentru introducerea lor pe piaţă, prevăzută în anexa nr. 8.

    Art. 2 - Nerespectarea prevederilor reglementărilor tehnice privind cerinţele tehnice generale şi condiţiile pentru introducerea pe piaţă a mijloacelor de apărare împotriva incendiilor utilizate pe teritoriul României, prevăzute la art. 1, atrage răspunderea juridică, potrivit legii.

    Art. 3 - Anexele nr. 1 - 8 fac parte integrantă din prezentul ordin.

    Art. 4 - Prezentul ordin intră în vigoare în termen de 30 de zile de la data publicării în Monitorul Oficial al României, Partea I.

\*    Prezentul ordin a fost adoptat în conformitate cu Hotărârea Guvernului nr. 1.016/2004 privind măsurile pentru organizarea şi realizarea schimbului de informaţii în domeniul standardelor şi reglementărilor tehnice, precum şi al regulilor referitoare la serviciile societăţii informaţionale între România şi statele membre ale Uniunii Europene, precum şi Comisia Europeană.

p. Ministrul administraţiei şi internelor,

Mihai Capră,

secretar de stat

    Anexa Nr. 1

REGLEMENTARE TEHNICĂ

privind cerinţele tehnice generale ale păturilor antifoc şi condiţiile pentru introducerea lor pe piaţă

    Anexa Nr. 2

REGLEMENTARE TEHNICĂ

privind cerinţele tehnice generale ale pulberilor stingătoare pentru incendii din clasele A, B şi C şi condiţiile pentru introducerea lor pe piaţă

    Anexa Nr. 3

REGLEMENTARE TEHNICĂ

privind cerinţele tehnice generale ale stingătoarelor portabile şi ale stingătoarelor mobile de incendiu şi condiţiile pentru introducerea lor pe piaţă

    Anexa Nr. 4

REGLEMENTARE TEHNICĂ

privind cerinţele tehnice generale ale spumanţilor concentraţi pentru aplicare pe suprafaţa lichidelor nemiscibile cu apa şi condiţiile pentru introducerea lor pe piaţă

    Anexa Nr. 5

REGLEMENTARE TEHNICĂ

privind cerinţele tehnice generale ale spumanţilor concentraţi de joasă înfoiere pentru aplicare pe suprafaţa lichidelor miscibile cu apa şi condiţiile pentru introducerea lor pe piaţă

    Anexa Nr. 6

REGLEMENTARE TEHNICĂ

privind cerinţele tehnice generale ale racordurilor şi reducţiilor de racorduri şi condiţiile pentru introducerea lor pe piaţă

    Anexa Nr. 7

REGLEMENTARE TEHNICĂ

privind cerinţele tehnice generale ale produselor de ignifugare a lemnului şi a materialelor pe bază de lemn şi condiţiile pentru introducerea lor pe piaţă

    Anexa Nr. 8

REGLEMENTARE TEHNICĂ

privind cerinţele tehnice generale ale ţevilor de refulare manuale destinate serviciilor de pompieri şi condiţiile pentru introducerea lor pe piaţă.